माशेल ः आखाडांतल्या श्री पांडुरंग संस्थानांत फाल्यां, आयतारा, 10 जुलयाक आषाढी एकादस व्हडा उमेदीन आनी भक्तीभावान मनयतले, ह्या उत्सवाचे येजमान सौ. श्रृती आनी श्री. अमर अनिल भोसले आसात.
 आषाढी एकादशी दिसा सकाळीं 9 वरांचेर भोसले दांपत्यांचे हस्तुकीं श्रीक महाभिशेक जातलो. उपरांत भाविकांक स्वताच्या हातान अभिशेक करूंक मेळटलो. दनपरां 12 वरां मेरेन तो चलतलो. उपरांत आरती आनी प्रसाद जातलो.
 रातीं 8 वरांचेर थळाव्या भजनी कलाकारांचे वतीन भजनाची कार्यावळ जातली. उपरांत आरती आनी प्रसाद जातलो. भाविकांनी व्हडा संख्येन येवन श्रींचे कृपेचो लाव घेवचो अशें आयोजकांनी कळीत केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 